Document ID: 32005D0656

DEĊIŻJONI TAL-KUMMISSJONI
ta’ l-14 ta’ Settembru 2005
li tawtorizza l-laboratorji sabiex jiċċekjaw l-effikaċja tal-vaċċinazzjoni kontra l-idrofobja fuq ċerti annimali domestiċi karnivori
(notifikata taħt dokument numru C(2005) 3444)
(Test b’ rilevanza għaż-ŻEE)
(2005/656/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 2000/258/KE ta’ l-20 ta’ Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta' testijiet seroloġiċi biex issegwi l-effettività tat-tilqim kontra l-idrofobija (1), u b’ mod partikolari l-Artikolu 3 tagħha,
Billi:
(1)
Id-Deċiżjoni 2000/258/KE hatret lill-laboratorju ta’ l-Agence Française de Sécurité Sanitaire des Aliments de Nancy (the AFSSA Laboratory, Nancy), Franza bħala l-istitut responsabbli għall-istabbiliment tal-kriterji meħtieġa għall-istandardizzazzjoni tat-testijiet seroloġiċi biex isegwi l-effettività tat-tilqim kontra l-idrofobija. Dik id-Deċiżjoni tipprevedi wkoll li l-Laboratorju AFSSA, Nancy jibagħt lill-Kummissjoni l-lista ta’ laboratorji tal-Komunità li għandhom jiġu awtorizzati sabiex jagħmlu dawk it-testijiet seroloġiċi. Għalhekk, il-Laboratorju AFSSA, Nancy jopera l-proċedura stabbilita għall-ittestjar tal-profiċjenza sabiex jiġu assessjati l-laboratorji għall-awtorizzazzjoni biex jiżvolġu t-testijiet seroloġiċi.
(2)
Id-Deċiżjoni tal-Kummissjoni 2004/233/KE ta’ l-4 ta’ Marzu 2004 li tawtorizza l-laboratorji sabiex jiċċekjaw l-effikaċja tal-vaċċinazzjoni kontra l-idrofobja fuq ċerti annimali domestiċi karnivori (2), stabbiliet lista ta’ laboratorji approvati fl-Istati Membri skond ir-riżultati tat-testijiet tal-profiċjenza li ġew komunikati mil-Laboratorju AFSSA, Nancy.
(3)
Laboratorju wieħed fir-Repubblika Ċeka ġie approvat mil-Laboratorju AFSSA, Nancy, skond id-Deċiżjoni 2000/258/KE.
(4)
Għalhekk, huwa xieraq li dan il-laboratorju jiġi inkluż mal-lista ta’ laboratorji approvati fl-Istati Membri kif stabbilit fl-Anness mad-Deċiżjoni 2004/233/KE.
(5)
Id-Deċiżjoni 2004/233/KE għandha għalhekk tiġi emendata kif xieraq.
(6)
Il-miżuri stipolati f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
F’ Anness I tad-Deċiżjoni 2004/233/KE, it-taqsima allokata għar-Repubblika Ċeka hi mibdula b’ li ġej:
“1.
State Veterinary Institute, National Reference Laboratory (NRL) for Rabies
U Sila 1139
CZ-463 11 Liberec 30
2.
State Veterinary Institute Prague
Sídlištní 136/24
CZ-165 03 Praha”
Artikolu 2
Din id-Deċiżoni hija indirizzata lill-Istati Membri.
Magħmul fi Brussell, nhar l-14 ta’ Settembru 2005.

Labels: 7
18
0
6